CELEX: C2004/106/88
Language: fi
Date: 2004-04-30 00:00:00
Title: Asia C-165/04: Euroopanyhteisöjen komission 1.4.2004 Irlantiavastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/51
            
         Euroopan yhteisöjen komission 1.4.2004 Irlantia vastaan nostama kanne
   (Asia C-165/04)
   (2004/C 106/88)
   Euroopan yhteisöjen komissio on nostanut 1.4.2004 Euroopan yhteisöjen tuomioistuimessa kanteen Irlantia vastaan. Kantajan asiamies on K. Banks, prosessiosoite Luxemburgissa.
   Kantaja vaatii, että yhteisöjen tuomioistuin:
   
               —
            
            
               toteaa, että Irlanti ei ole noudattanut EY:n perustamissopimuksen 228 artiklan mukaisia velvoitteitaan, koska se ei ole toteuttanut yhteisön tuomioistuimen asiassa C-13/00, komissio vastaan Irlanti, 19.3.2002 antaman tuomion (1) täytäntöön panemiseksi tarvittavia toimenpiteitä;
            
         
               —
            
            
               velvoittaa Irlannin maksamaan Euroopan yhteisöjen komissiolle uhkasakkoa 3 600 euroa päivältä tässä asiassa annettavan tuomion antamispäivästä lukien siihen päivään saakka, kun se ryhtyy noudattamaan tuomiota C-13/00;
            
         
               —
            
            
               velvoittaa Irlannin korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Asiassa C-13/00 19.3.2002 antamassaan tuomiossa yhteisöjen tuomioistuin totesi, että Irlanti ei ole noudattanut EY:n perustamissopimuksen 228 artiklan 7 kohdan (josta on muutettuna tullut EY 300 artiklan 7 kohta) ja Euroopan talousalueesta 2 päivänä toukokuuta 1992 tehtyyn sopimukseen liitetyn pöytäkirjan nro 28 5 artiklan mukaisia velvoitteitaan, koska se ei ole ennen 1.1.1995 tullut osalliseksi kirjallisten ja taiteellisten teosten suojaamisesta tehtyyn Bernin yleissopimukseen (Pariisin asiakirja 24.7.1971).
   EY 228 artiklan 1 kohdassa määrätään, että jos yhteisöjen tuomioistuin toteaa, että jäsenvaltio on jättänyt täyttämättä sille tämän sopimuksen mukaan kuuluvan velvollisuuden, jäsenvaltion on toteutettava yhteisöjen tuomioistuimen tuomion täytäntöön panemiseksi tarvittavat toimenpiteet.
   Siitä, kun yhteisöjen tuomioistuin antoi tuomion asiassa C-13/00, on kulunut nyt kaksi vuotta ja komissiolle ei ole tullut tietoa, jonka perusteella se voisi katsoa, että Irlanti on lopullisesti ratifioinut Pariisin asiakirjan. Komission on siksi tehtävä johtopäätös, että Irlanti ei ole vielä toteuttanut yhteisön tuomioistuimen asiassa C-13/00 antaman tuomion täytäntöön panemiseksi tarvittavia toimenpiteitä.
   EY 228 artiklan 2 kohdan nojalla komissio pyytää, että yhteisöjen tuomioistuin määrää Irlannin suorittamaan 3600 euron uhkasakon jokaiselta yhteisöjen tuomioistuimen asiassa C-13/00 antaman tuomion täytäntöönpanon viivästyspäivältä siitä päivästä lukien, kun yhteisöjen tuomioistuin antaa tuomionsa nyt käsiteltävässä asiassa.
   
      (1)  Kok. 2002, s. I-513.